text: [{"text_idx": "#000000", "text": "Herfyri fekk Lindin ny\u0301ggja heimasi\u0301\u00f0u, og ta\u00f0 ma\u0301 sigast vera eitt framstig hja\u0301 hesi evangelisku sendist\u00f8\u00f0, sum no\u0301gvir u\u0301tisetar munnu hava sto\u0301ra gle\u00f0i av. Vi\u00f0 ny\u0301ggju og meiri livandi heimasi\u0301\u00f0uni er ta\u00f0 vor\u00f0i\u00f0 munandi l\u00e6ttari at finna sendingar og fa\u0301a eitt yvirlit yvir ta\u00f0, sum sent ver\u00f0ur."}, {"text_idx": "#000001", "text": "Lindin byrja\u00f0i at senda 21. jan. 2000. Ta\u00f0 sum fyrst var\u00f0 sagt i\u0301 mikrofonina u\u0301t i\u0301 luftina var \u201cJESUS\u201d. Ta\u00f0 var av sonnum eitt gott navn at senda u\u0301t i\u0301 f\u00f8royska loftru\u0301mi\u00f0 beint eftir aldarskifti\u00f0. Um endama\u0301li\u00f0 vi\u00f0 hesi evangelisku sendist\u00f8\u00f0, sum sendir alt samd\u00f8gri\u00f0, ver\u00f0ur sagt;"}, {"text_idx": "#000002", "text": "At f\u00f8ra ta F\u00f8roysku tjo\u0301\u00f0ina til eina st\u00f8rri tilvitan um Jesu Kristi harrad\u00f8mi, Hansara ma\u0301tt til at frelsa, gr\u00f8\u00f0a og seta i\u0301 fr\u00e6lsi, navni Hansara til dy\u0301rd.\nAt skapa umst\u00f8\u00f0ur til at kunngera bo\u00f0skapin um k\u00e6rleika Guds, gj\u00f8gnum kristnan to\u0301nleik og bi\u0301bliugrundfesta undirvi\u0301sing.\nAt gera F\u00f8roya fo\u0301lk tilvitandi um k\u00e6rleika Guds og fyrigeving syndanna i\u0301gj\u00f8gnum bo\u00f0an av Or\u00f0i Hansara.\nAt fa\u0301a eitt ambo\u00f0, har Or\u00f0 Guds kann ver\u00f0a bo\u00f0a\u00f0 fyri fo\u0301lkinum hvar og n\u00e6r tey vilja lurta.\nAt skapa m\u00f8guleika fyri at kunna vitna um ta\u00f0, sum Gud ger i\u0301 okkara tjo\u0301\u00f0, okkara kirkjum/samkomum og i\u0301 li\u0301vinum hja\u0301 ti\u0301 einstaka."}, {"text_idx": "#000003", "text": "Av sonnum go\u0301\u00f0 og h\u00f8g ma\u0301l at arbei\u00f0a fyri, og vit tru\u0301gva eisini, at Harrin skal signa hetta verk, eins og Hann hevur gj\u00f8rt a\u0301\u00f0ur."}, {"text_idx": "#000004", "text": "Eldri sangur \u2013 ny\u0301ggj u\u0301tga\u0301va"}]